Планови за почетак градње почели су да се праве почетком 20. века, када су извршена геодетска мерења, али су изградњу електране одложили Балкански и Први светски рат. Велика финансијска криза између два светска рата је такође одложила почетак изградње хидроелектране. Изградња хидроелектране је коначно почела 1946. године у оквиру првог петогодишњег плана. Планирано је да се опрема за изградњу хидроелектране купи у Чехословачкој, али је сукоб са Совјетским Савезом и земљама Источног блока приморао Југославију да се ослони на сопствене снаге. Турбину је изградио Литострој из Љубљане, док је електричне компоненте израдио предузеће Раде Кончар из Загреба. Прва синхронизација генератора са мрежом извршена је 1. јануара 1954. године. Инсталисана снага је износила 5,8 MW.